દરેક દેવને પોતાની ધજાનું એક ખાસ “વાહન” કહેવાતું ચિહ્ન અર્પાયું છે. વિષ્ણુને ગરૂડ, બ્રહ્માને હંસ, શિવજીને વૃષભ, ઈન્દ્રને ઐરાવત હાથી, કામદેવને મગર, સરસ્વતીને મોર, લક્ષ્મીને કમળ, વગેરે. દેવદેવીઓનાં નામોનો પાર નથી, ને વાઘ, સિંહ વગેરે માતાનાં “વાહનો” કહેવાયાં છે. ગણપતિને ઉંદર, કાર્તિકેયને મોર ઈત્યાદિ ચિહ્નો અપાયાં છે. એ પણ, પુરાણોમાં પોતપોતાના ભાગ ભજવે છે. નદીઓની પણ દેવીઓ, સમુદ્રનોયે દેવ, હિમાલય પણ એક દેવપુરૂષ… એમ, પુરાણો અસંખ્ય કથાઓનાં અસંખ્ય પાત્રો રજુ કરે છે.